《送谈蘧怀游潮阳便还京江》
明代·陈子升

满天寒雨问将归，沧海东流碣石微。乡思已驰京口去，宾鸿犹欲岭南飞。

春生石砝尝鲜馔，云起金焦见羽衣。还望台关转寥落，折梅书信莫教稀。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。